ত্রিরত্ন মান তুলাধর

থাম্ব|200px|ত্রিরত্ন মানের বাণিজ্য প্রতীক 
ত্রিরত্ন মান তুলাধর (দেবনাগরী: त्रिरत्न मान तुलाधर) (১৯০৫-১৯৮৬) হলেন নেপালের ঐতিহ্যবাহী তিব্বতী ব্যবসার বৃহত্তম ব্যক্তিত্ব এবং ১৯৪০ এর দশকের লাসার নেপালি বাণিজ্য সঙ্ঘের সভাপতি।LeVine, Sarah and Gellner, David N. (2005). Rebuilding Buddhism: The Theravada Movement in Twentieth-Century Nepal. Harvard University Press. , 9780674019089. Page 26.

 প্রারম্ভিক জীবন 
ত্রিরত্ন মান (বিকল্প নাম: হ্লান্ধুর) কাঠমান্ডুর নিয়তে জন্মগ্রহণ করেন। তিনি পিতা ব্যবসায়ী ও লোকহিতৈষী ধর্ম মান তুলাধর এবং মাতা হেরা লক্ষ্মী তুলাধরের তিন ছেলের মধ্যে জ্যেষ্ঠ ছিলেন। তিনি স্বগৃহে শিক্ষিত হন এবং নিজের চেষ্টায় ইংরেজি এবং চীনা ভাষা শিখেন। এছাড়া তিব্বত এবং ভারতে অবস্থান করার সময় তিনি তিব্বতি এবং হিন্দি ভাষা শিখেন। ১৯১৩ খ্রিষ্টাব্দে তিনি মায়া কংসকারকে বিবাহ করেন। Page 24.

ত্রিরত্ন মান নেপালের থেরোবাদী বৌদ্ধধর্মের পুনর্জাগরণের অন্যতম কর্মী ছিলেন। ১৯২৪ খ্রিষ্টাব্দে তিনি বৌদ্ধ পণ্ডিত ও নেতা ধর্মাদিত্য ধর্মাচার্য কর্তৃক প্রতিষ্ঠিত বৌদ্ধ ত্রাণ সঙ্ঘের সদস্য হন।Singh, Harischandra Lal (2007). In the footsteps of the Buddha: Random thoughts on 15 Buddhist thinkers and seekers of truth. Ratna Books. , 9789993358046. Page 39.

 তিব্বতে বাণিজ্য 
ত্রিরত্ন মান লাসা নেওয়ারদের একটি বংশের অন্তর্ভুক্ত ছিলেন। তার পরিবারের লাসায় ১৭৯০ খ্রিষ্টাব্দ থেকে ছুসিংস্যার নামে পরিচিত একটি ঐতিহাসিক বাণিজ্য কুঠি ছিল। এই বাণিজ্যিক প্রতিষ্ঠান তিব্বত, নেপাল ও ভারতে বাণিজ্য পরিচালনা করত। তাদের বাণিজ্য সামগ্রীর মধ্যে ছিল মুখোশ, জরি, রত্ন পাথর, কাপড় এবং অন্যান্য সাধারণ দ্রব্য। Page 23. লাসার মূল ব্যবসায়িক ভবনের সাথে তিব্বতের গিয়ান্তসে ও ফারি এবং ভারতের কালিম্পং, কলকাতা ও লাদাখে উপবাণিজ্য কুঠি ছিল।Hilker, D. S. Kansakar (2005). Syamukapu: The Lhasa Newars of Kalimpong and Kathmandu. Kathmandu: Vajra Publications. . Page 40. কলকাতার বাণিজ্য কুঠি ধর্ম মান পূর্ণ মান - তিব্বতী মুখোশ ভাণ্ডার নামে পরিচিত ছিল।Tuladhar, Kamal Ratna (2011). Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 47.

ত্রিরত্ন মান ১৯২৮ খ্রিষ্টাব্দে প্রথমবারের মতো লাসায় গমন করেন এবং পৈতৃক ব্যবসার হাল ধরেন। ১৯২৯ খ্রিষ্টাব্দে তিনি নেপালে প্রত্যাগমন করেন।Sankrityayan, Mahapandit Rahul (1934) Tibet Mein Sava Baras. New Delhi: Sharda Mandir. Page 258. তিনি লাসায় দুইবার গমন করেন এবং ১৯৩৫-১৯৪১ ও ১৯৪৭-১৯৫৩ সাল পর্যন্ত মোট ১৩ বছর সেখানে তিব্বতে অতিবাহিত করেন।

১৯৪৭ খ্রিষ্টাব্দে ত্রিরত্ন মান লাসার নেপালি বাণিজ্য সঙ্ঘের সভাপতি নিযুক্ত হন এবং এক বছর সে পদে বহাল থাকেন। . Page 5.

লাসায় তার ছেলেদের হাতে ব্যবসায়ের ভার ছেড়ে দিয়ে নেপালে ফিরে আসার পর তিনি ১৯৫৫ খ্রিষ্টাব্দে সংগঠনের কাঠমান্ডু শাখার নির্বাহী সমিতিতে নির্বাচিত হন। ১৯৫৭ খ্রিষ্টাব্দ পর্যন্ত তিনি সেই পদে সমাসীন থাকেন।

তার জ্যেষ্ঠ পুত্র প্রত্যেক মান তুলাধর ১৯৬০ খ্রিষ্টাব্দে ছুসিংস্যারের বাণিজ্য গুটিয়ে নেপালে ফিরে আসেন। ১৯৬২ খ্রিষ্টাব্দের চীন-ভারত যুদ্ধকে কেন্দ্র করে সিকিমের বাণিজ্যপথ রুদ্ধ হয়ে গেলে নেপাল-তিব্বতের ঐতিহাসিক বাণিজ্য হয়ে যায়। ত্রিরত্ন মান জীবনের অবশিষ্ট সময় কাঠমান্ডুতে অতিবাহিত করেন।

 তথ্যসূত্র 

বিষয়শ্রেণী:১৯০৫-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:নেপালি বণিক
বিষয়শ্রেণী:নেওয়ার ব্যক্তি
বিষয়শ্রেণী:কাঠমান্ডুর ব্যক্তি